Valmy
Valmy ass eng franséisch Gemeng am Departement vun der Marne an der Regioun Grand Est.

Valmy läit an enger Géigend mat klenge Koppen, ronn 12 km westlech vu Sainte-Menehould, an huet de Charakter vun engem Bauerenduerf.

Queesch duerch den Territoire vun der Gemeng leeft d'Autobunn A4.

Geschichtleches 
Den 20. September 1792 war bei Valmy déi sougenannt Schluecht vu Valmy tëscht franséische republikaneschen Truppen an de Koalitiounstruppen aus Preisen, Éisträich an Hessen. Dës Schluecht, déi sech an enger besserer Kanonad resüméiert huet, gouf vun de Fransousen ënner dem Kommando vun de Genereel Kellermann an Dumouriez gewonnen, wat mat sech bruecht huet, datt den Dag duerno a Frankräich d'Republik proklaméiert gouf.

Valmy war och den Numm vun enger vun den éischte franséische Resistenzgruppen dee vum Raymond Burgard an dem René Iché 1940 gegrënnt gouf.

Am Zweete Weltkrich hunn zu Valmy, dat un der Voie de la Liberté läit, den 30. August 1944, amerikanesch Truppen déi lescht Zaldote vun der Wehrmacht aus der Géigend verdriwwen.

Kuckeswäertes 
D'Mille vu Valmy.
D'Statu vum Generol Miranda aus dem Venezuela dee mat dem Kellermann bei der Schluecht dobäi war.
De Buste vum Simon Bolivar.
D'Monument an d'Kapell vum Generol Kellermann.
Eng grouss Statu vum Kellermann gouf, net wäit vun der Plaz wou Schluecht war, opgeriicht. Virun der Statu steet en Obelisk, an deem d'Häerz vum Kellerman begruewen ass, well hie sech gewënscht hat bei sengen Zaldote begruewen ze ginn. Eng 200 Meter westlech vun der Statu steet eng Kapell, déi d'Urenkelkand vum Generol, d'Prinzessin Ginetti opriichte gelooss hat. Hir Donen haten et erlaabt fir d'Plaz zur Erënnerung un de Kellerman z'amenagéieren, an hiert Häerz gëtt an der Kapell versuergt.
Ëm d'Monument mat der Statu sinn 12 Kanoune verdeelt. Et si Whitworth-Kanounen déi op hollännesche Schëffer waren, an déi de Generol Pichegru an der Séischluecht vun Helder den 21. Januar 1795 den Hollänner ofgeknäppt huet.

Net wäit vun der Millen e Patton-Tanks.

Gemengen am Arrondissement Sainte-Menehould
Uertschaften am Arrondissement Sainte-Menehould
Uertschaften op der Voie de la Liberté
Uertschaften déi d'Croix de guerre 1914-1918 kruten